Diari Oficial de la Generalitat Valenciana


Sumari del DOGV 7, del 30-05-1979 (1979/801200)

DECRET de la Presidència del Consell del País Valencià pel qual es descriu la bandera i l'emblema del Consell del País Valencià.
--------------------------------------------------------------------------------------------------------------------------------

### Dades del document

Número de DOGV
:   7

Data del DOGV
:   30-05-1979

Secció del DOGV
:   SENSE SECCIÓ ESPECÍFICA

Número del document
:   1979/801200


Data del document
:   30-04-1979

Organisme emissor


Tipus de document
:   Decret

Anàlisi jurídica

Decret de la Presidència del Consell del País Valencià pel qual es descriu la bandera i l'emblema del Consell del País Valencià.  
I) DESCRIPCIO DE LA BANDERA DEL CONSELL   
DEL PAIS VALENCIA  
En desenvolupament de l'acord adoptat pel Ple del Consell del País Valencià de 24 i 25 d'Abril de 1979 amb respecte a la bandera representativa de l'Organ de Govern autònom del País Valencià, dispose:  
1) DESCRIPCIO.- LA bandera del Consell del País Valencià és rectangular i figura sobre ella i en sentit normal a la beina, quatre barres roges sobre fons groc. Al centre i normal a les barres en figurarà a ambdós costats l'emblema oficial del Consell, aprovat el passat 17 de juny del 1978.  
2) DIMENSIONS.- Les dimensions normals de la bandera, ajustades a les Normes Internacionals vigents mantenen les proporcions següents:  
Ample (beina) ..................................... A  
Llarg ............................................. 5/3 d'A  
Ample de barres ................................... 1/9 d'A  
Alt de l'emblema .................................. 2/3 d'A  
L'emblema als seus vèrtexs extrems superior i inferior distarà dels extrems de la bandera una distància d'1/6 d'A, de forma que coincidesquen aquests a la meitat de les barres roges exteriors. El centre de les diagonals de la bandera coincidirà amb la creu grega de l'elm o cimera de l'emblema.  
Als gallardets i penons com a variant decorativa de la bandera per a usos oficials, l'emblema es disposarà centrat i paral·lel a les barres, i serà d'amplària (1 / 2 H) un terç de l'amplària del gallardet.  
3) GRANDARIES I USOS DE LA BANDERA.-  
Per a usos oficials tant d'organismes dependents del Consell com unes altres entitats, les banderes s'ajustaran als tipus i grandàries següents:  
TIPUS AMPLE LLARG (en mm.)  
1 2700 4000  
2 1800 3000  
3 1600 2500  
4 1250 2000  
5 900 1500  
Els tipus 1 i 2 es recomanen per a exteriors d'edificis públics i locals d'altura superior a 7 m.  
El tipus 3 per a presidir o engalanar salons i despatxos d'altura compresa entre 3,5 i 5 m.  
El tipus 4 per a despatxos oficials d'altura, inferior.  
El tipus 5 en usos oficials s'utilitzaria per a engalanar la via pública i semblants.  
II) DESCRIPCIO DE L'EMBLEMA  
Conforme al que preveu l'Art. 3 del Decret d'aprovació de l'emblema del Consell del País Valencià, el disseny de l'emblema per a la bandera s'ajustarà a les següents normes:  
1) DESCRIPCIO.- L'emblema es compon en sentit vertical i ascendent dels elements següents:  
a) Escut inclinat 30' sobre la normal i cap a la dreta d'or, amb quatre pals rojos iguals.  
b) Timbre: Elm d'argent amb una creu grega a la seua dreta i mantellet que penja en color blau turquesa folrat a la volta en vermello i amb la creu d'Iñigo Arista en blanc fistonejada de roig; sobre l'elm una cimera composta per la corona Reial medieval rematada per un drac rampant de color or vell.  
2) DIMENSIONS.- Inscrivint l'emblema en un rectangle l'amplària d'aquest serà igual a un mig de la seua altura (H).  
La creu de l'elm coincidirà amb la intersecció de les  
diagonals del rectangle i dividint l'altura d'aquest en tres parts iguals en la superior en quedarà inscrit el drac, en la central l'elm i mantellet i en la inferior l'escut.  
3) UNS ALTRES DETALLS.- La inserció de l'escut  
en la bandera portarà un fistó o ribet de color blanc d'una amplària no superior a un terç de l'ample de barra de l'escut.  
La corona en la seua base s'adorna amb tres robins al centre i extrems i dues maragdes entre aquests. El color de la corona serà l'or de fons de l'escut.  
La cara interna de l'elm serà negra.  
La qual cosa es publica per a general coneixement.  
València, a 30 d'abril de 1979.  
El President del Consell   
JOSEP LLUIS ALBIÑANA OLMOS